kardosdrur/scandi-wiki huggingface dataset:
Mogens Olufsen Munk

Mogens Olufsen Munk (ca. 1470 - 1558), var en dansk adelig, bror til Iver Munk og far til Oluf Munk.

Mogens Olufsen Munk blev landsdommer i Jylland i 1521 og året efter var han hovedkraften bag en sammensværgelse mod Christian 2.. I januar 1523 blev han sendt til gottorpske hertug Fredrik for at tilbyde ham kronen. Undervejs besøgte han Christian 2. i Vejle. Munk blev siden rigsrådsmedlem og talte på kongens vegne på Viborgs ting, hvor han verbalt angreb Christian 2. Han blev fjernet fra retten i 1531 som følge af bøndernes utilfredshed med ham. I 1534 medvirkede han til Christian 3.s kongevalg. Han var landsdommer frem til 1542 og trådte tilbage fra rigsrådet i 1544.

Eksterne henvisninger 
 

Danskere i 1400-tallet
Danskere i 1500-tallet
Dommere fra Danmark
Rigsråder fra Danmark
Oliver Gatz Nielsen

Oliver Gatz Nielsen (født d. 6. oktober 1998) er en dansk ishockeyspiller. Han debuterede som professionel i Aalborg Pirates i 2014. Han blev solgt til Herning Blue Fox i 2016 og spillede her i to sæsoner. Han blev solgt tilbage til Aalborg Pirates i 2018 og underskrev her en 2-årig kontrakt.

Aalborg Pirates (2018-19)

Noter 

Ishockeyspillere fra Aalborg Pirates
Ishockeyspillere fra Danmark
Margot Kidder

Margot Kidder (født Margaret Ruth Kidder; 17. oktober 1948, død 13. maj 2018) var en canadisk-amerikansk skuespiller, der blev kendt i bredere kredse for sin rolle som Lois Lane i de første Superman-film med Christopher Reeve i titelrollen 1978-1987.

Kidder debuterede i filmbranchen i 1960'erne i canadiske lavbudget-film og tv-serier, inden hun fik en hovedrolle i Heldet forfølger den tossede (1970). Derpå fulgte hovedroller i Brian De Palmas Sisters (1973), i slasherfilmen Black Christmas (1974) og i dramaet Alle tiders vovehals (1975) over for Robert Redford. Efter det store gennembrud med Superman (1978) fulgte også en hovedrolle i Spøgelseshuset (1979), men mod slutningen af 1980'erne begyndte Kidders karriere at falme lidt, og en bilulykke i 1990 betød, at hun ikke kunne arbejde i to år, hvilket kostede hende hele hendes formue. I 1996 fik hun et psykisk nedbrud, og hun blev diagnosticeret med en bipolar affektiv sindslidelse, men siden arbejdede hun ganske regelmæssigt, fortrinsvis i mindre roller i uafhængige film og tv-serier som Boston Common (1996-1997) og børneserien R.L. Stine's The Haunting Hour. For sin rolle i sidstnævnte modtog hun en Emmy i 2015.

Ud over sin tv- og filmkarriere har Margot Kidder også spillet teater, bl.a. i en Broadway-opsætning i 2002 af The Vagina Monologues.

Hun blev amerikansk statsborger i 2005, og hun var kendt for at tage politiske standpunkter på områder som USA's krigsdeltagelse (hun var imod) og miljøpolitik (det var vigtigt for hende, at naturen blev beskyttet), og hun støttede demokratiske politikere som Jesse James og Bernie Sanders.

Udvalgt filmografi

Film 
 The Best Damn Fiddler from Calabogie to Kaladar (1969)
 Chicago, Chicago (1969)
 Heldet følger den tossede (1970)
 Sisters (1973)
 Black Christmas (1974)
 Alle tiders vovehals (1975)
 Manden der levede to gange (1975)
 Superman (1978)
 Spøgelseshuset (1979)
 Superman på nye eventyr (1980)
 Superman III (1983)
 Superman IV - kampen for fred (1987)

Tv 
 Nichols (1971-72)
 Shell Game (1987)
 Captain Planet and the Planeteers (1993-96)
 Phantom 2040 (1994-96)
 Boston Common (1996-97)
 Smallville (2004)
 R.L. Stine's The Haunting Hour (2014)

Referencer

Eksterne henvisninger 

 

Skuespillere fra USA
Skuespillere fra Canada
Aktivister fra USA
Aktivister fra Canada
Amerikanere i 1900-tallet
Amerikanere i 2000-tallet
Johan Hjort (1922–2001)

Johan Hjort (født 21. maj 1922 i Kristiania (oslo), død 19. oktober 2001 i Oslo) var en norsk højesteretsadvokat. 

Hjort var søn af højesteretadvokat Johan Bernhard Hjort og blev selv en af de mest berømte norske advokater i anden halvdel af 1900-tallet. Han førte over tusind sager for det norske Højesteretet.

Biografi 
Johan Hjort voksede op i Bestum som den næstældste i en søskendeflok på seks børn. Han gik på Ullern gymnasium og tog examen artium i foråret 1940 og 1. afdeling jura i foråret 1942. Hans far blev interneret i Tyskland i samme året, efter et ophold på Grini. Da han havde to tyske svogre med gode kontakter, blev det hurtigt arrangeret således, at familien blev sendt til Tyskland og indkvarteret i familiens slot Groß Kreutz, vest for Berlin. Der begyndte johans søster Wanda til at opsøge og registrere norske koncentrationslejrfanger, og familien, og flere andre nordmænd kom med i det arbejde, der var grundlag for grev Bernadottes Røde Kors-aktionen med de hvide busser i foråret 1945. Efter kapitulationen blev Johan Hjort i Hamburg med status som en britisk løjtnant i den Norwegian Relief Corps og fortsatte sammen med korpset arbejdet på at få alle nordmænd tilbage til Norge, før han vendte tilbage og fortsatte med at studere. Han blev bachelor.jur. i 1946.

Efter sine studier, fulgte arbejdet som sekretær i Fængselsstyret i justitsministeriet. Derefter var han bl.a. dommerfuldmægtig i Utah, før han tiltrådte sin fars firma som advokatfuldmægtig. På det tidspunkt havde de mange forræderisager, som gav erfaring indenfor strafferetten. I 1957 tog han advokaturen. Fra 1968 til 1982 var han fast forsvarer i Højesteret, og i mere end 30 år var han forsvarer eller procesfullmægtig. Advokatfirmaet voksede stærkt i sin tid, og var et af de største i Oslo, da han fratråd som aktiv kompagnon.

Han var bror til Peter F. Hjort.

Sager 
Johan Hjort havde en varieret sagsportefølje, nogle af disse blev meget omtalt. Udover de før nævnte landsforræderisager  kan det nævnes, at han blandt andet var involveret i de meget omtalte retssager mod Børre Knudsen og Ludvig Nessa. Han har også bragt sagen for politiet i den velkendte politivold-sagen i Bergen. Han vil også blive husket for hans arbejde med ytringsfriheden.

Hverv 
 Medlem af direktionen for Den Norske Advokatforening 1974–77 og formand 1979–81, også medlem af bestyrelsen i Oslo kredsen i 1964–73, formand fra 1971. 
 Formand i udvalget for DNA-analyser i straffesager i 1992–93. 
 Formanden i Libertas 1965–69.
 Formand for bestyrelsen af Fridtjof Nansen-stiftelsen på Polhøgda. 
 Medlem af Kontroludvalget i Den Norske Kreftforening. 
 Medlem af disciplinærudvalget for Norges statsautoriserede revisorer.
 Bestyrelsesmedlem i flere norske industrivirksomheder.

Hæder 
 Ridder af 1. klasse af St. Olav for hans indsats i norsk retsliv. (1994)

Kilder  
 Artiklen er helt eller delvis oversat fra Wikipedia på norsk

Eksterne henvisninger 
 Johan Hjort i norsk biografisk leksikon

Personer fra Oslo
Modtagere af Sankt Olavs Orden
Advokater fra Norge
The Humans

The Humans er et rumænsk band, der består af Cristina Caramarcu, Alexandru Cismaru, Alexandru Matei, Alin Neagoe, Adi Tetrade og Corina Matei. De repræsenterede Rumænien i Eurovision Song Contest 2018 med sangen "Goodbye". De opnåede en 11. plads i Semifinale 2, og derfor kvalificerede de sig ikke til finalen.

Henvisninger 

Musikgrupper fra Rumænien
Deltagere ved Eurovision Song Contest 2018
Rumæniens Eurovision Song Contest-deltagere
Equinox (bulgarsk band)

Equinox er et bulgarsk band der består af Zhana Bergendorff, Georgi Simeonov, Vlado Mihailov, Vlado Mihailov og Johnny Manuel. De repræsenterede Bulgarien i Eurovision Song Contest 2018 med sangen "Bones". De opnåede en 14. plads i finalen.

Eksterne henvisninger 

 

Bulgariens Eurovision Song Contest-deltagere
Deltagere ved Eurovision Song Contest 2018
Musikgrupper
Thomas Lyngby

Thomas Lyngby (født 1971) er en dansk historiker, museumsmand og forfatter. Han arbejder som forskningschef og museumsinspektør ved Det Nationalhistoriske Museum på Frederiksborg Slot.

Lyngby har udgivet flere bøger om dansk og europæisk kulturhistorie.

Udvalgt bibliografi 
 Den sentimentale patriotisme (2001)
 Norgesbilleder (2004)
 Rejse gennem Islands historie (2008)
 Frederiksborg - Slot og Museum (2009, sammen med Mette Skougaard)
 Danmark største søhelte (2010)
 Magt og pragt : enevælde 1660-1848 (2010) 
 1814 : spillet om Danmark og Norge (2014, sammen med Marit Berg)
 Måder at bo på (2014)
 Mellem Brødre (2016)
 Frederiksborg Slotskirke (2017)

Referencer 

Historikere fra Danmark
Museumsfolk fra Danmark
Faglitterære forfattere fra Danmark
Bussemand

Bussemænd eller tørret næseslim findes i næsen. Det er resultatet af tørring af det normalt viskøse kolloide slim, almindeligvis kendt som snot.

Referencer 

Næse
Stukkatør

En stukkatør er en håndværker der reparerer og udfører udsmykninger - inkl. stuk og rosetter - på vægge og loft i gips eller kalk.

Eksterne henvisninger
 politiken.dk: Studerende på sjælden erhvervsuddannelse: »Æstetikken er det bedste ved at være stukkatør«
 Stukkatør på ug.dk
 Youtube: Hvad laver en stukkatør? - BygFremtiden.dk

Kunsthåndværk
Interiør
DJ Khaled

Khaled Mohamed Khaled (født 26. november 1975),med kunstnernavnet DJ Khaled er en amerikansk musikproducer, DJ, pladeselskabschef og forfatter. Han var radiovært på den Miami-baserede undergrundsmusik-radiostation WEDR "99 Jamz" og DJ for hiphop-gruppen Terror Squad. Fra 2004 til 2006 assisterede Khaled på produktionen af hiphop-albummerne Real Talk af Fabolous, True Story af Terror Squad, All or Nothing og Me, Myself, & I af Fat Joe.

Referencer

Eksterne henvisninger 

 

Personer fra New Orleans
Musikere fra USA
Rappere fra USA
Dj's fra USA
Amerikanere i 1900-tallet
Amerikanere i 2000-tallet
Avet Barseghyan

Avet Barseghyan (Armensk: Ավետ Բարսեղյան; født 23. juli 1980) er en armensk sangskriver og tv vært.

Referencer 

Personer fra Jerevan
Tv-værter fra Armenien
Myf Warhurst

Myfanwy "Myf" Warhurst (født 29. maj 1974) er en australsk radio - og tv-personlighed, der bor i Melbourne, kendt for hendes arbejde på Triple J og på ABC Televisions musikquizshow Spicks and Specks. Før hendes karriere som radiospeaker og tv-personlighed var hun chefredaktør for avisen Inpress.

Tv-personligheder fra Australien
Ryan O'Shaughnessy

Ryan O'Shaughnessy (født 27. september 1992) er en Irsk sanger-sangskriver og tidligere skuespiller som repræsenterede Irland ved Eurovision Song Contest 2018 med sangen "Together". han opnåede en 16. plads i den europæiske sangkonkurrence.

Eksterne henvisninger 

Sangere fra Irland
Irlands Eurovision Song Contest-deltagere
Deltagere ved Eurovision Song Contest 2018
Joel Creasey

Joel Creasey (født 11. august 1990) er en australsk skuespiller og komiker, der bor i Melbourne. Creasey har optrådt på Melbourne International Comedy Festival, samt optrpdt på New York International Fringe Festival i 2013 og 2014. Creasey er også kendt som Acid Tongue Prince.

Referencer 

Personer fra Perth
Komikere fra Australien
Mélovin

Mélovin (kunstnernavn for Костянти́н Микола́йович Бочаро́в, ; født 11. april 1997) er en ukrainsk sanger og sangskriver, som repræsenterede Ukraine ved Eurovision Song Contest 2018 med sangen "Under The Ladder". Han opnåede en 17. plads i den europæiske sangkonkurrence. Han vandt den 6. sæson af det ukrainske udgave af X Factor.

Eksterne henvisninger 

Sangere fra Ukraine
Ukraines Eurovision Song Contest-deltagere
Deltagere ved Eurovision Song Contest 2018
Vist Station

Vist Station (Vist stoppested) var en jernbanestation på Nordlandsbanen, der lå i landsbyen Vist i Steinkjer kommune i Norge.

Stationen indgik oprindeligt i planerne for Hell–Sunnanbanen, nu en del af Nordlandsbanen, og blev støttet af kommunalbestyrelsen i den daværende Sparbu kommune. 5. juni 1900 besluttede Stortinget imidlertid, at stationen ikke skulle bygges, men efterfølgende ombestemte de sig og sagde god for den 24. april 1901. Stationen åbnede så sammen med den sidste del af banen fra Levanger til Sunnan 15. november 1905. Den blev nedgraderet til trinbræt 1. oktober 1958 og nedlagt 27. maj 1990.

Stationsbygningen blev opført til åbningen i 1905 efter tegninger af Paul Armin Due. Bygningen havde ikke indbygget tjenestebolig i modsætning til mange andre stationsbygninger. Den blev revet ned i 1965.

Litteratur

Eksterne henvisninger

Noter 

Stationer på Nordlandsbanen
Jernbanestationer i Trøndelag
Nedlagte jernbanestationer i Norge
Etableret i 1905
Ophørt i 1990
Vold Station

Vold Station (Vold holdeplass) er en tidligere jernbanestation på Nordlandsbanen, der lå i Voll, umiddelbart sydvest for bygden Skatval i Stjørdal kommune i Norge. Den bestod af et spor og en kort perron med et læskur.

Stationen åbnede som trinbræt i 1938. I 1959 blev den flyttet 100 m sydpå fra 40,01 km til 39,91 km. Den blev nedlagt 27. maj 1990.

Litteratur

Eksterne henvisninger 

Stationer på Nordlandsbanen
Jernbanestationer i Trøndelag
Nedlagte jernbanestationer i Norge
Etableret i 1938
Ophørt i 1990
Ole Tobias Olsen

Ole Tobias Olsen (født 18. august 1830 på gården Bjøllånes i bygden Storvoll i Dunderlandsdalen, død 6. juli 1924 i Oslo), var en norsk skolemand, fotograf, salmedigter, folkemindesamler, organist, præst, borgmester og ingeniør. Han blev kendt som "Nordlandsbanens far".

Han var søn af bonden Ole Pedersen Bjellånes (1774–1849) og Milda Nilsdotter (1800–78). I 1877 giftede han sig med Christine Bernhardine Dahl (1855–1910) og fik ti børn, deriblandt OL-skytten Ole Tobias Olsen (1878–1940) der var borgmester i Mosjøen, zoologen Ørjan Olsen (1885–1972) og geologen Anders K. Orvin (1889–1980).

Karriere 
Efter at være blevet uddannet arbejdede Olsen som lærer ved Tromsø Seminarium 1851, derefter i Hadsel og Oslo i 1855, hvor han blev en ivrig talsmand for Nord-Norge og var med til at stifte Nordlændingernes Forening i 1862, sammen med blandt andet Elias Blix. Som ingeniør stod han for et patent på blåkopiering. Han udviklede ideen om Nordlandsbanen op til Røsvik, samt ruten Mo i Rana-Haparanda-Sankt Petersborg-Beijing i 1881–1882.

Han fik et stipendium til at indsamle eventyr, sagn og folkeviser fra Rana, især fra Dunderlandsdalen, i 1870. Længe efter hans død blev de udgivet i bogen Folketonar frå Nordland (1982) samt indspillet på cd'en Folketoner fra Helgeland af Helgeland kammerkor, (2005). I Dunderlandsdalen opdagede han desuden visse forekomster af mineraler, der senere blev udvundet af Rana Gruber. Han var sognepræst og borgmester i Hattfjelldal 1883–1904. Efterfølgende flyttede han til Oslo, hvor han boede fra 1905 til sin død. Han var kendt som grundtvigianer.

Rana Blad kårede han som "Århundredets ranværing" i 2000. Der er opsat buster af ham ved fødegården Bjøllånes i Dunderlandsdalen, ved Mo i Rana Station på Nordlandsbanen og ved Hattfjelldal kirke.

Fra Olsens billedsamling

Bibliografi 
 Nogle Indlednings-Salmer – Kristiania, 1891
 Norske folkeeventyr og sagn : samlet i Nordland, Kristiania, 1912
 Folketonar frå Nordland (red. af Øystein Gaukstad), Oslo, 1982
 Christiania og omegn / Otteogtyve bilder fotografert av Ole Tobias Olsen, med tekst af Else M. Boye og Harald Hals II, Oslo, 1963

Noter

Litteratur

Eksterne henvisninger 
 Nasjonalbiblioteket har dele af hans fotosamling.

Borgmestre fra Norge
Præster fra Norge
Fotografer fra Norge
Modtagere af Sankt Olavs Orden
Harry Sørensen (kanoroer)

Harry Sørensen (2. december 1946 - 11. marts 2015) var en dansk kanoroer, som konkurrerede i slutningen af 1960'erne. Sammen med Jørgen Andersen, Hans Knudsen og Steen Lund Hansen fik han en 9.-plads i K-4 4100 m ved sommer-OL 1968 i  Mexico City.

Eksterne henvisninger 

Kanoroere fra Danmark
Deltagere for Danmark ved sommer-OL 1968
Jørgen Rømer

Jørgen Kofoed Rømer (9. maj 1923 - 1. juli 2007) var en dansk kunsthistoriker, grafisk kunstner og maler.

Karriere 
Rømer blev født i Sæby nær Frederikshavn. Han studerede efterfølgende kunsthistorie på Københavns Universitet fra 1943 til 1952. Som kunster var han autodidakt. Sammen med Richard Winther skabte han en serie grafiske eksperimenter fra 1957 og fremefter for Det Kongelige Danske Kunstakademi, der oprindeligt blev udført i forbindelse med forskning i teknikker som den hollandske kunstner Hercules Seghers brugte i 1600-tallet.

Fra 1946 til 1992 arbejdede Rømer for Statens Kunsthistoriske Fotografisamling og fra 1974 var han også forskningsbibliotekar på Danmarks Kunstbibliotek.

Sammen med Winter forsøgte han at indarbejde teknikker fra de gamle mestre. Da hans helbred begyndte at blive påvirket af opløsningsmidlerne i de gamle typer maling, begyndt han i stedet at tegne og bruge vandfarver.

Hæder 
I 1986 modtog Rømer Eckersberg Medaillen.

Rømer modtog Thorvaldsen Medaillen i 2006.

Referencer

Litteratur 
 
 
 

Illustratorer fra Danmark
Personer fra Frederikshavn
Modtagere af Eckersberg Medaillen
Modtagere af Thorvaldsen Medaillen
Personer i Kraks Blå Bog (afdøde)
Erik Aschengreen

Erik Aschengreen (født 31. august 1935, død 9. september 2023) var en dansk forfatter, balletformidler, universitetslektor, balletkritiker og teoretiker. Erik Aschengreen skrev for Berlingske Tidende om ballet og dans fra 1964 til 2005. En af Aschengreens helt store bedrifter var at han i 1989 var med til at etablere uddannelse i dansevidenskab, Dansens Æstetik og Historie, ved Københavns Universitet. Herved kunne man i Danmark endelig formelt studere ballet på linje med de andre kunstarter – og ikke mindst kulturarven fra August Bournonville. Aschengreen deltog i scenekunst-udvalget, som bidrog til Danmarks kulturkanon, der blev udgivet i 2006.
Han blev doktor på Jean Cocteau and the Dance.

Aschengreen underviste i ballethistorie på Den Kongelige Teaters balletskole fra 1971 til 1993, og senere på Skolen for Moderne Dans, da den blev oprettet i 1990.

Op til Det Kongelige Teaters 3. Bournonville festival i 2005 var Aschengreen sammen med Dinna Bjørn, Eva Kloborg, Thomas Lund, Flemming Ryberg og Anne Marie Vessel Schlüter med til at sørge for, at alle Bournonvilles træningsøvelser, de såkaldte Bournonville-skoler, blev beskrevet og filmet – af filminstruktøren Ulrik Wivel.

2 portrætfilm er lavet om Erik Aschengreen. Doktor Dans af Nisse Koltze fra 2002, hvor kameraet fulgte Aschengreen rundt både i København og i Paris. Og En anden verden - et portræt af Erik Aschengreen af Jan Juhler fra 2020, hvor det ikke mindst er Aschengreens livsglæde over både at have fundet kunsten og kærligheden, der lyser ud af billederne.

Bibliografi 
 Ballet, Forlaget Kronstork Askeby (2020), 
 Dans over Atlanten. USA - Danmark 1900-2014, Gyldendal, Købehavn (2014), 
 Forført af balletten. Ballettens klassikere set over 60 år, Lindhardt og Ringhof Forlag, København (2011), 
 Harald Lander : His Life and Ballets, Dance Books Ltd (2009), 
 Som jeg kendte dem, Gyldendal, Købehavn (2007), 
 Mester. Historien om Harald Lander. SAGA Egmont, København (2005), 
 Der går dans – Den Kongelige Ballet 1948-1998, Gyldendal, København (1998), 
 Balletbogen, Gyldendal, København (1986), 
 Perspektiv på Bournonville, Nyt Nordisk Forlag, København (1980)
 Farlige sylfider. Studier i den romantiske ballet i Frankrig og Danmark, Lindhardt og Ringhof Forlag, København (1975),

Referencer

Eksterne henvisninger 
 Om Erik Aschengreen , fra Den Store Danske Encyklopædi
 Om tilblivelsen av studiet i dansevitenskap ved Universitetet i København
 Nekrolog i The New York Times

Faglitterære forfattere fra Danmark
Kanonudvalgsmedlemmer
Personer fra København
Personer i Kraks Blå Bog (afdøde)
Medieval II: Total War

Medieval: Total War 2 er efterfølgeren til Medieval: Total War og det fjerde spil i Total War-serien og udgivet d.10 november 2006. Det blev udviklet af Creative Assembly og udgivet af SEGA. Spillet er et strategispil som forgår i årene mellem 1080 til 1530. Spillet forgår i Europa, Nordafrika og Mellemøsten.

Gameplay 
I lighed med tidligere titler i Total War serien består spillet af to spillemetoder: kampe og singleplayer kampagne. Kampe kan spilles i multiplayer, i brugerdefinerede scenarier eller i historiske scenarier, som simulerer rigtige kampe som Slaget ved Arsuf eller Slaget ved Agincourt .

Kampagnen giver spilleren mulighed for at tage kontrol over en fraktion af tidsperioden og bygge en civilisation, både økonomisk og militært for at erobre andre fraktioner. Gameplay består i at kontrollere sin valgte nation militære, økonomiske og sociale systemer i store kampagnekort. Under spillerens tur kan hære, flåder og agenter flyttes på kortet.
Når en hær engagerer en anden hær, kan spilleren vælge at bekæmpe kampen personligt i kampmodus eller automatisk beregne resultatet.
Man kan spille som Danmark, Rusland, Milan, Portugal, Spanien, Skotland, England, Frankrig, Polen, Republikken Venedig, Ungarm, Sicilien, Det Hellige Romerske Rige, Tyrkerne, Egypten, Maurere og Det byzantinske rige

Udvidelse 
Medieval: Total War 2 har kun udvidelser hvilke er kingdoms, som giver 4 nyere kampanger, hvor man også kan spille som Nyspanien, Azteker, Apache, Mayaerne, Chichimeca, Tlaxcala og Tarascan i Amerika kampagnen, som forgår fra Honduras til Texas.

I Britannia kampagnen kan man spille som Skotland, England, Irland, Wales og Norge hvor man spiller på de britiske øer.

I Korsfars kampagnen kan man spille som Jerusalem, Byzantinske Rige, Antioch, Ayyubide og Seljukkerne, kampagnen forgår i mellemøsten.

I Teutonic kampagnen kan man spille som Storfyrstendømmet Litauen, Den Tyske Ordensstat, Danmark, Polen, Det tysk-romerske Rige og Republikken Novgorod, kampagnen forgår i øst tyskland og vest Rusland og omkring Østersøen

Noter 

Computerspil
Strategispil
Middelalderen i populærkultur
Ninja (streamer)

Richard "Ninja" Blevins (født 5. juni 1991), er en amerikansk Mixer-streamer og internetpersonlighed.

I marts 2018 var han den mest populære streamer med over 7 millioner følgere og et gennemsnit på 110.000 seere pr. stream. Han spiller primært det populære battle royale spil Fortnite.

Referencer 

Internetpersonligheder fra USA
Jack Whitehall

Jack Peter Benedict Whitehall (født 7. juli 1988 i Westminster, London) er en engelsk komiker og skuespiller. Han er nok mest kendt for sine standup-shows, og han er kendt for sine roller i tv-serierne Fresh Meat og Bad Education.

Han er søn af Hilary Amanda Jane Whitehall og Michael John Whitehall.

Eksterne henvisninger 

Komikere fra England
Skuespillere fra England
Élodie Gossuin

Élodie Gossuin (født den 15. december 1980) er en fransk model, radio- og tv-vært, debattør og regionalpolitiker. Hun har vundet skønhedskonkurrencerne Miss Picardy 2000, Miss France 2001 og Miss Europe 2001. Siden 2016 har hun været den franske talsperson ved Eurovision Song Contest.

Personer fra Reims
Modeller fra Frankrig
Deltagere i Miss Universe
Skønhedskonkurrencedeltagere
Toy

"Toy" (hebraisk: טוי) er en sang af den israelsk sanger Netta og var Israels sang ved Eurovision Song Contest 2018. Sangen blev skrevet af Doron Medalie og Stav Beger og produceret af sidstnævnte. Sangen blev udgivet den 11. marts 2018 sammen med sit officielle musikvideoklip, som blev instrueret af Keren Hochma. Sangen blev lækket online en dag før den officielle udgivelse.

Sangen vandt Eurovision Song Contest 2018 med 529 point. Det var Israels fjerde Eurovision-sejr efter sejrene i 1978, 1979 og 1998.

Referencer

Eksterne henvisninger 

Singler fra 2018
Vindersange fra Eurovision Song Contest
Sange fra Eurovision Song Contest 2018
Eurovision Song Contest-sange fra Israel
Storstrøms Forsikring G/S

Storstrøms Forsikring G/S er et forsikringsselskab med hovedsæde i Stege på Møn og med en filial i Maribo på Lolland. Selskabet tilbyder forsikring til private og mindre erhverv i områderne Sjælland, Lolland, Falster og Møn. Pr. 31/12 2017 har selskabet en solvensgrad på 3,1, hvilket betyder, at egenkapitalen er 3,1 gange større, end hvad der kræves af EU, ift. selskabets skadesmæssige forpligtelser (kilde: årsregnskab 2017 side 17). 

I 2017 voksede selskabet med >13% (kilde: årsregnskab 2017 side 8).

Storstrøms Forsikring blev etableret i december 2002 ved en fusion mellem forsikringsselskaberne Marker Madsen g/s og Møns Brandforsikring g/s, Selskabet er etableret som et gensidigt selskab, hvor alle forsikringstagere er medejere. I dag har selskabet ca. 8.500 forsikringskunder.

Referencer

Eksterne henvisninger
Storstrøms Forsikring G/S' hjemmeside 
 Økonomisk oversigt på proff.dk

Skadesforsikringsselskaber i Danmark
Etableret i 2002